Po víťaznom turnaji v okresnom kole Skalického okresu sme sa prebojovali na župnú olympiádu , ktorá sa konala v dňoch 29. – 30. apríla 2014 v Trnave. Po veľmi peknom otváracom ceremoniáli, ktorého sa zúčastnilo aj niekoľko významných osobností slovenského športu nás úvodným slovom privítal župan TTSK Tibor Mikuš. Potom sme sa presunuli do športovej haly na SOU Trnava. Vylosovali nás do ťažkej skupiny, v ktorej sme odohrali dva vyrovnané zápasy s neskorším víťazom turnaja z Galanty a s tretím v turnaji s chlapcami zo Športového gymnázia v Trnave. Umiestnili sme sa na krásnom šiestom mieste v rámci Trnavského kraja, získali sme veľa skúseností a zážitkov, ktoré nám v budúcnosti určite prispejú k dosahovaniu lepších výsledkov.

Mgr. Radovan Srnec